stanford-oval/wikipedia huggingface dataset:
רומן ריינס
חיים אישיים

ריינס הוא חצי סמואני וחצי איטלקי. גם אביו, סיקה אנואי, וגם אחיו, רוזי, שנפטר ב-17 באפריל 2017 היו מתאבקים מקצוענים. כחלק ממשפחת אנואי, הוא הבן דוד של המתאבקים יוקוזונה, ריקישי, אומאגה וטונגה קיד.
ריינס נישא לגלינה ג'ואל בקר בדצמבר 2014. יש לו חמישה ילדים, בת בשם ג'ואל, תאומים שנולדו בשנת 2016 ועוד תאומים שנולדו בשנת 2020.
ריינס בעל תואר ראשון בניהול מהמכון הטכנולוגי של ג'ורג'יה.
ריינס מחשיב את המתאבק הקנדי, ברט הארט כגיבור הילדות שלו.
ריינס חולה בלוקמיה משנת 2008.
אליפויות והישגים

הישגים בארגון ההיאבקות Florida Championship Wrestling - FCW
אליפות הזוגות של FCW (פעם אחת)  - עם מייק דלטון
הישגים במגזין ההיאבקות Pro Wrestling Illustrated - PWI
PWI דירג אותו במקום ה-1 מתוך 500 המתאבקים הטובים ביותר לשנת 2016
המתאבק השנוא של השנה (2016)
המתאבק בעל השיפור הגדול ביותר של השנה (2015)
זוג השנה (2013)  - עם סת' רולינס
הישגים במגזין הספורט Sports Illustrated
דורג במקום ה-9 מתוך 10 המתאבקים הטובים ביותר של השנה (2020)
הישגים במגזין ההיאבקות Wrestling Observer Newsletter - WON
המתאבק בעל השיפור הגדול ביותר של השנה (2013)
המתאבק הכי אוברייטד של השנה (2016)
זוג השנה (2013)  - עם סת' רולינס
הישגים בארגון ההיאבקות World Wrestling Entertainment - WWE
אליפות ה-WWE העולמית במשקל כבד (ארבע פעמים)
האליפות האוניברסלית (פעמיים)
האליפות הבין-יבשתית (פעם אחת)
אליפות ארצות הברית (פעם אחת)
אליפות הזוגות של ה-WWE (פעם אחת)  - עם סת' רולינס
אלוף הטריפל קראון ה-28
אלוף הגראנד סלאם התשיעי (לפי הפורמט הנוכחי, בכללי מקום 17)
זוכה הרויאל ראמבל (2015)
פרסי הסלאמי (7 פעמים)
פריצת השנה (2013)  - עם דין אמברוז וסת' רולינס כקבוצת "המגן"
רגע האקסטרים של השנה (2015)
קבוצת השנה (2013, 2014)  - עם דין אמברוז וסת' רולינס כקבוצת "המגן"
מתאבק השנה (2014)
האשטאג השנה (2013)  - #BelieveInTheShield עם דין אמברוז וסת' רולינס כקבוצת "המגן"
"איזה מהלך" של השנה (2013)  - ספיר
משפחות כהן

ביהדות, כֹּהֵן הוא מצאצאי אהרן הכהן. זיהוי המשתייכים לכהנים על פי שם המשפחה "כהן" הוא המובהק ביותר[דרוש מקור]. עם זאת, קיימות משפחות כהן נוספות בעלות ייחוד. להרבה שמות משפחה של משפחות כהנים, הצטרפו שמות לוואי, לרוב לפי מקום מושבם או מוצאם. על פי נתוני הלמ"ס, נכון ל-2017, אחד מכל 50 איש בישראל נושא את שם המשפחה כהן, מה שהופך אותה לשם המשפחה הנפוץ בישראל.
שמות משפחה נוספים

קיימים שמות משפחה נוספים שהם גרסאות של השם כהן ובהם: הכהן, כהן-זדה, כהנא, דלכהן, כוהני, כגן, קגן, קוגן ,קונין ,כוגן, קאהן, קנר, קון, קז, כהנמן, כהנר, כוהנר, ברכגן, ברקן, ברכאן (לא מעוברת) ועוד. כמו כן קיימים שמות משפחה שהן ראשי תיבות המאפיינים משפחות כהן: כ"ץ (= כהן צדק), מזא"ה (= מזרע אהרן הכהן). יש הטוענים כי סג"ל משמעו סגן לכהנים, אשר היה מחליפו של הכהן הגדול בבית המקדש והממונה על כל הכהנים. מאידך רוב הנושאים את השם סגל משתייכים ללוויים, כי סגן לכהן הוא הלוי.
בעדה החלבית קיימת מסורת שבני משפחת שעיו וגינדי הם צאצאים של משפחת כהנים.
כץ הוא [ר"ת] של כהן צדק, משום שהיו שמכרו את כהונתם, בעוד הקונה משנה את שם משפחתו לכ"ץ.[דרושה הבהרה]
שם המשפחה סילצקי שם משפחה של כוהנים מאזור שהיום נמצא בבלארוס. כרבים לאור פרעות ואנטישמיות שינו את שם משפחתם.
שם המשפחה רפפורט נקשר אף הוא עם משפחות הכהנים, כשבדרך כלל משפחות רפפורט מיוחסות לרבי שבתי כהן, מחבר הספר "שפתי כהן", הידוע בכינויו "הש"ך".
שם המשפחה "פיינר" או "כהן פיינר" הוא שם משפחה של כהנים שמקורה בפולין בהונגריה.
משפחת רשמן - משפחת כהנים מליטא
אליאב (מעוברת מאליוביץ', משפחת כהנים גדולה בפולין).
בני משפחת "בנצ'קובסקי ושפקטור" הם, על פי המסורת, כהנים.
בני משפחת "טוויל מעלי" הם כהנים. על פי המסורת הם צאצאי עלי הכהן. בקהילת יהודי חלב שבסוריה ישנן משפחות אשר בנוסף ל"טוויל" אף ציינו "כהינו" או "כהנו".
שם המשפחה "מולוקנדוב" אצל יוצאי בוכרה, שם משפחה קודם "מולו כהן" או "מלמד".
בעדה העיראקית ידועים בעיקר משפחת "זלכה" אשר ידועה ככהנים. "זלכה" למעשה משמש כראשי תיבות: זכר לכהן הגדול). יש אשר עברתו משפחתם עם השנים ל "זילכה".
שם המשפחה "וייס" או "ווייס" הוא שם משפחה של כהנים שמקורה ברומניה בגרמניה בהונגריה.
בעדה הבוכרית קיימת מסורת לפיה לבני משפחת "חבסוב" ("כבאסוף" במקור "חבס" "כוואס" או "כבאס" – משמעות מילולית של השם הוא "חפץ" מלשון רצון, חשק.) מהעיר סמרקנד ייחוס למשפחת כהונה, על פי עדויות וממצאים מבית העלמין היהודי העתיק הקיים בעיר קיימות מצבות של אבות המשפחה מהמאה ה-19 ובהם ייחוס המשפחה כמשפחת כהונה.
בעדה הפרסית משפחות כהנים רבות שינו את שמות משפחתם לשמות משפחה אחרים, מהפחד מפרעות של מוסלמים בידיעה שהם יהודים, או בגלל שלא היה רצוי לתת לאישה שהיא "ישראל" להתחתן עם כהן מחשש שכאשר תפגע בו או כאשר הוא יכעס עליה, תיפול עליה קללה. שמות משפחה ידועים ככהנים – "גבורה", "פולאדי", "צמח", "צדק" ועוד.יש בעדה הפרסית גם "כהן צמח" כשם משפחה אחד.
שם המשפחה "ארזי" או "כהן ארזי" הוא שם משפחה של כהנים שמקורה בסוריה ובלבנון.
בעדה הגאורגית ידועים משפחות כהנים כדוגמת משפחת יחזקלאשוילי (שמוצאם כנראה מבבל), חריזאשוילי, בגדדאלשוילי, פיזצקי, מסנגיסר. למשפחות הללו יש מסורות כהונה העוברת מדור לדור.
בעדה הפרסית יש הנושאים את השם "כהן-זדה" כאשר זדה בפרסית הכוונה "מיוחס".
כהן סקלי

משפחות כהן-סקלי היא משפחה מיוחסת ועתיקת-יומין אשר מדגישה את ייחוסה לצדוק הכהן.
על פי מסורת העוברת ביד בני המשפחה, בין מגורשי פרעות קנ"א בספרד (1391) נמנה רבי דוד כהן-סקלי אשר כונה בקיצור "רבי דְבִידוֹ". הוא הפליג למרוקו, ובשל חששו מעידן חדש של פרעות ורדיפות הקים עיר נפרדת בה חיו רק כהנים, שתסייע בשימור ייחוס הכהונה לימים נקראה העיר דבדו על שמו.
בנוסף הקפידו בני משפחת כהן-סקלי על נישואים פנימיים בין בני המשפחה בלבד, כך שכהן נשא רק בת כהן.
לפירוש המילה "סקלי" יש שני פירושים:
בימי הביניים הייתה תעשייה של עיבוד חוטי זהב בעיר סביליה שבספרד שכונה סקלי סיבילייאני. הכינוי כהן-סקלי, אפוא, מסמל את ייחוס הכהונה העובר כחוט זהב בירושה מדור לדור, עד לכוהנים בבית המקדש שלבשו בגדים שזורי חוטי זהב.
גימטריית המילה 'סקלי' (מאתיים) היא כמניין 'צדוק', להורות על ייחוס הכהונה לצדוק הכהן הגדול שחי בימי דוד ושלמה.
כהן סקלי > אישים ידועים מממשפחה זו

הרב שלמה הכהן צבאן (ארבי לקביר), ראב"ד דבדו, דיין ופוסק הלכה.
הרב שלמה הכהן צבאן, ראב"ד אוג'דה, מחבר הספרים, שו"ת ויאסוף שלמה, שו"ת מעלות לשלמה ושו"ת דובב שפתי ישנים.
הרב דוד הכהן סקלי – מקובל, דיין ואב בית הדין של אוראן שבאלג'יריה, מחבר הספרים שו"ת קריית חנה דוד, דרשות על התורה לך דוד, לדוד ברוך ועוד
הרב אברהם הכהן סקלי – רב דיין ופוסק הלכה בעיר תאזה שבמרוקו, מחבר הספרים ברית כרותה ובאר מים חיים.
הרב אברהם הכהן צבאן – דיין, מורה הוראה, ראש ישיבת דבדו ורב העיר מֶלִיָיה שבמרוקו.
הרב שלמה הכהן זאגורי – דיין, פוסק הלכה ומגדולי חכמי מרוקו, רב העיר תאורירת ומחבר הספר ויקץ שלמה.
כהן אברי"ש

כהן אברי"ש היא משפחת כהנים מיוחסת ועתיקה, ולפי האגדה היא מיחוסיו של רבי ישמעאל כהן גדול. למשפחה זו לא בא שם הלוואי בגלל מוצאה, אלא לאור שמו של אב המשפחה (כמו משפחת כהן יהונתן). אברי"ש הוא ראשי תיבות של – אני בן רבי ישמעאל.
כהן אברי"ש > אישים ממשפחה זו

רב שאול הכהן, מחבר 'לחם הבכורים - כללי הדקדוק', בן המאה ה-18, ראב"ד ג'רבה, תוניסיה.
רב ניסים הכהן (בן מרדכי), בן המאה ה-18, ג'רבה, תוניסיה.
רב משה הכהן (בן רבי שאול הכהן) בן המאה ה-19.
רב שלום כהן, רבה של זרזיס, תוניסיה, ואביו של רב כלפון משה הכהן.
רב כלפון משה הכהן, ראב"ד ג'רבה, תוניסיה, ומגדולי רבני המאה ה-20.
רב ניסים הכהן (בן כמוס), בן המאה ה-20, ג'רבה, תוניסיה, ורב מושב שרשרת לאחר עלייתו לארץ.
רב רחמים חי חויתה כהן, ראב"ד ג'רבה באמצע המאה ה-20, ולאחר עלייתו לישראל רבו של מושב ברכיה.
כהן אלמע'רבי (אלמגריבי)

כהן אלמע'רבי היא שושלת כהנים שחייתה ברובע הקטן (חארה צגירה), באי ג'רבה בדרום תוניסיה, והיוותה חלק מקהילת הכהנים של הרובע. שם הלוואי (مغربي) של שושלת זו מלמד על מוצאה – מגרב (מערבה של צפון-אפריקה).
כהן טנוג'י

כהן טנוג'י היא משפחת כהנים שמוצאה מטנג'יר שבמרוקו. למשפחה זו, שם הלוואי בא לה כתוצאה ממקום מושבה.
כהן טנוג'י > אישים ממשפחה זו

הרב ישמעאל כהן טנוג'י, בן המאה ה-16, תוניסיה.
הרב חיים דוד יצחק כהן טנוג'י, מחבר 'תורת המלך', התמנה לרבה הראשי של תוניסיה ב-1830.
הרב יהודה הכהן טנוג'י, מחבר 'ארץ יהודה'.
פרופ' קלוד כהן-טנוג'י, פיזיקאי וחתן פרס נובל לפיזיקה לשנת 1997.
כהן יהונתן

כהן יהונתן היא משפחת כהנים אשר התגוררה בג'רבה ובתוניס, תוניסיה, אם כי מוצאה הוא מאלג'יריה. למשפחה זו לא בא שם הלוואי בגלל מוצאה, אלא לאור שמו של אב המשפחה (כמו משפחת כהן אברי"ש) – יהונתן. כל הצאצאים נקראו לאחר מותו של ראש המשפחה בשמו.
כהן יהונתן > אישים ממשפחה זו

הרב סאסי מעתוק הכהן יהונתן.
הרב שושן כהן יהונתן – רב וגביר גדול ועשיר, אחיו של הרב סאסי.
בנו, הרב ציון כהן יהונתן.
בנו, הרב דוד הכהן יהונתן.
בנו, הרב יוסף הכהן יהונתן.
הרב בן ציון כהן יהונתן – רב בג'רבה ובזוארה שבלוב.
הכהן יצחקי

משפחה של דיינים ורבנים שפעלו בתוניסיה והעמידה מתוכה דיינים ורבנים ראשיים
הכהן יצחקי > אישים ממשפחה זו

רבי אברהם הכהן (באבא רבי) אבי המשפחה והרב הראשי ליהדות תוניסיה.
בנו רבי שמואל הכהן אב"ד בתוניסיה. ורב ראשי ליהדות תוניסיה לאחר אביו.
בנו רבי יצחק. שימש כדיין בבית דינו של רבי אברהם טייב (באבא סידי), וממנו החל שם המשפחה יצחקי.
רבי יוסף הכהן יצחקי כיהן כרב הראשי ליהדות תוניסיה.
בנו רבי שמואל הכהן יצחקי,שימש כדיין תחת פיקוחו של אביו רבי יוסף.
בנו רבי יצחק חי הכהן יצחקי.
רבי אברהם הכהן יצחקי בעל הספר המפורסם משמרות כהונה.
כהן ירמו"ש

משפחת ירמוש היא משפחת כהנים אשר נוטריקון של שמם מציין את ברכת משה אל כלל שבט לוי (ובתוכם הכהנים); "יורו משפטך ליעקב ותורתך לישראל".
מגארי-הכהן (מגורי כהן)

מסורת בידי יהודי תימן כי בני משפחת מגארי-הכהן הם צאצאי יהויריב, הראשונה ממשמרות הכהונה. משמעות השם מג'ארי היא 'בעל ריב'.
הכהן מלמד

משפחת כהנים מהעיר שיראז שבפרס, בשנת 1885 החלו להגיע לירושלים והתיישבו בשכונת נחלאות.
בני המשפחה
הרב רחמים מלמד כהן.
הרב עזרא ציון מלמד.
הרב יעקב מלמד-כהן.
ד"ר רחמים מלמד כהן (מורה)
אזולאי

משפחת כהנים (שנויה במחלוקת על היותה כהנית) מצפון אפריקה, השם הוא ראשי תיבות של הפסוק "אשה זונה וחללה לא יקחו" שמבטא את איסורי החיתון שלהם, אך נגד טענה זו יצא כבר לפני יותר מ-200 שנה הרב חיים יוסף דוד אזולאי (החיד"א), אשר לא היה כהן.
קפלן

שם משפחה המשויך לכהנים יוצאי עדות אשכנז ומזרח אירופה. מקורו בתרגום של המונח "כהן" ל-chaplain הלועזי. לא תמיד קפלן משמעו כהן. גרסאות נוספות: קפלון, קפלינסקי.
קגן, קוגן

שם משפחה לכהני יוצאי עדות אשכנז ומזרח אירופה ובפרט ממדינות דוברות רוסית. מקורו בתעתיק של השם "כהן" לשפה הרוסית בה האות ה' לרוב מוחלפת באות ג' הקלה יותר להגייה בקרב דוברי השפה.
רפפורט

משפחת כהנים שהגיעה לעיר פורטו (אנ') שבאיטליה מגרמניה לאחר הפוגרומים שנערכו בזמן מסעות הצלב, הכינוי המקורי של ראש המשפחה ר' אברהם-מנחם בר יעקב הכהן טרם הגיעה לאיטליה היה "רפא" שמשמעותו "עורב" בגרמנית, לאחר מכן התחבר השם לשם העיר ונהפך לשם רפפורט.
רפפורט > אישים ממשפחה זו

הרב שלמה יהודה ליב הכהן רפפורט
הרב שבתי רפפורט
כהן-ששון וכהן גבורה

משפחות כהנים מאיראן שנאלצו להוסיף את הסיומת ששון או גבורה בראשית המאה העשרים בעודן באיראן כאשר החלו השלטונות לקיים רישום אוכלוסין ואף סירבו לרשום שתי משפחות שונות מאותו היישוב עם אותו שם משפחה 'כהן'. לאור זאת נאלצו משפחות רבות להוסיף שם נוסף למשפחתן.
אליאב

משפחת כהנים שהגיעה מהעיר איביה, אשר כיום בליטא. משפחה ענפה אשר בידה מגילת ייחוס לשבט לוי מימי בית שני.
כהנשוילי

בגאורגיה ככלל לא היו משפחות כהונה ולוויה, אך בערך במאה השנים האחרונות חיו בה שלוש משפחות של כהנים שמוצאם מטורקיה שמם המקורי היה "כהן" והם שינו שם זה כשהגיעו לגאורגיה ל"כהנישווילי" כמנהג ומסורת המקום להוסיף "שווילי" – שמשמעותו 'בן' לשם המשפחה.
פרקש

משפחת כהנים שהגיעה מהונגריה. על פי מסורות היא מיוחסת לכהנים. חלק מוסיפים לשמם את שם המשפחה "הכהן", כדי לחזק כהונתם.
ראו גם

משפחת הכהן
הערות שוליים

↑  https://www.cbs.gov.il/he/mediarelease/Pages/2019/שמות-משפחה-בישראל-2017.aspx
↑  רבי חיים טוויל, באתר ויקי ישיבה
↑  לחפש טוויל במאגר החיפוש https://aleppojews.co.il/ספר-הבריתות/
↑  ע"פ עדותו של רבי דוד כהן - יוצא העיר דבדו, מרווה לצמא גיליון 2065, עמ' 17
↑  אליהו רפאל מרציאנו, יחס דבדו החדש, באתר מורשת מרוקו
↑  ראה 'ממלכת כהנים', וגם 'מלכי-תרשיש', חלק א'
↑  ספר מלכי תרשיש ערך משפחת הכהן יצחקי עמ' קצג
↑  יעקב ספיר, אבן ספיר, חדרי תימן, דף פ"ז.
↑  משפחת מגארי
מונקו (כדורסל)

א.ס. מונקו (בצרפתית: Association sportive de Monaco ובקיצור ASM) הוא מועדון כדורסל ממונקו, שנוסד בשנת 1928. אולמה של מונקו הוא סאל גסטון, שבו 4,000 מקומות ישיבה.
על אף שמיקומה של קבוצת הכדורסל הוא במונקו, שהיא מדינה בפני עצמה, הקבוצה משחקת בליגת העל הצרפתית. הקבוצה משחקת החל מעונת 2021/2022 ביורוליג.
היסטוריה

כ-4 שנים לאחר שהוקם המועדון, בשנת 1928 נוסדה קבוצת הכדורסל. בשנת 1950 סיימה הקבוצה את העונה הסדירה במקום הראשון, מה שנחשב לאחת ההצלחות הגדולות ביותר שלהם בהיסטוריה שלהם. מונקו גם זכתה באליפות הליגה השנייה בצרפת בעונת 1973, עם אחת ההתקפות הגדולות ביותר ביבשת אירופה.
לאחר האליפות בליגה השנייה, חזרה הקבוצה לליגה הראשונה בצרפת לעונת 1973/1974, שם הם סיימו במקום התשיעי. הם הופיעו לראשונה בגביע קוראץ' בעונת 1974, והפסידו בשלב הבתים לקבוצות בולטות כמו אסוול ליון-וילרבאן ולבסקי סופיה. הם נכנסו לטורניר שוב בעונת 1982/1983, שם הם הפסידו לדינמו מוסקבה בחצי הגמר, למרות סיום טוב יותר בטורניר הכללי.
בשנות ה-80 הייתה מונקו בתהליך של בנייה כאחת הקבוצות החזקות ביותר בכדורסל הצרפתי. הם הגיעו למשחק הגמר של גביע הפדרציה הצרפתי, והפסידו ללימוז' 96-81. מונקו גם הפכה לאיום בליגה הצרפתית, לאחר ששחקן ה-NBA לשעבר רוברט סמית' הצטרף לקבוצה בשנת 1985. סמית' נבחר ל-MVP של הליגה בשנת 1987.
לאחר שסמית' עזב את הקבוצה, מונקו מצאה את עצמה יורדת ליגה. הם נדדו בין הליגה השנייה והשלישית והם לא חזרו לליגה הראשונה במשך שנים רבות. בשנת 2014 זכתה מונקו באליפות ליגה הצרפתית השלישית והם חזרו לליגה השנייה.
בעונת 2014/2015 זכתה מונקו בליגה הצרפתית השנייה וחזרה לליגה הראשונה. בשנת 2015 הפך איש העסקים והפילנתרופ האוקראיני סרגיי דיאדצ'קו לנשיא המועדון. בעונת 2015/2016 זכתה מונקו בגביע הליגה הצרפתית לאחר ניצחון 99-74 בגמר על אלאן שאלון.
בעונת 2016/2017 חזרה מונקו לתחרויות באירופה ושיחקה בליגת האלופות, בה סיימה במקום השלישי. בשנת 2017 הפכה קרן צדקה שנוסדה על ידי הבעלים של המועדון, דיאדצ'קו, לנותנת החסות של המועדון. מונקו שיחקה בליגת האלופות גם בעונת 2017/2018, בה סיימה במקום השני לאחר הפסד בגמר 94–100 לא.א.ק. אתונה היוונית. מונקו זכתה בשנת 2017 בגביע הליגה הצרפתי, ובגביע הצרפתי בשנת 2018. בתום העונה מונקו סיימה במקום השני בליגה.
בעונות 2018/2019, 2019/2020 ו-2020/2021 שיחקה מונקו ביורוקאפ, כשבעונה האחרונה אף זכתה במפעל והעפילה ליורוליג.
בעונתה הראשונה ביורוליג סיימה הקבוצה את העונה הסדירה במקום השביעי, והפסידה בפלייאוף לאולימפיאקוס.
בעונתה השנייה במפעל הצליחה להגיע לפיינל פור לאחר שניצחה את מכבי תל אביב בפלייאוף, וסיימה במקום השלישי.
בעונת 2023/2024 החתימה הקבוצה את שחקן ה-NBA לשעבר קמבה ווקר על חוזה לעונה אחת.
שחקנים בולטים בעבר

ארצות הברית אדריאן יוטר
ארצות הברית בולגריה די בוסט
ארצות הברית די. ג'יי. קופר
ארצות הברית ברנדון דייוויס
ארצות הברית מרקו קילינגסוורת'
צרפת מתיאס לסור
ארצות הברית נוריס קול
ארצות הברית ניק קיינר-מדלי
תארים והישגים

הגביע הצרפתי :
זכייה (1): 1983
הליגה הצרפתית השנייה :
אליפות (2): 1973, 2015
הליגה הצרפתית השלישית :
אליפות (1): 2014
גביע הליגה הצרפתית בכדורסל :
זכייה (3): 2016, 2017, 2018
יורוקאפ
זכייה (1): 2020/2021
יורוליג :
מקום שלישי:עונה 2022/2023
הערות שוליים

↑  ESPN, Kemba Walker signs one-year contract with AS Monaco, ESPN, ‏21.7.2023
בסימן ונוס (מיני-סדרה)

| --- | --- |
 סוגה:  דרמה, מתח
 יוצרים:  גור בנטביץ', עומר תדמור, אורי אדלמן
 כותבים:  עומר תדמור
 בימוי:  גור בנטביץ'
 שחקנים:  יהודה לוי, גורי אלפי, נטע גרטי, טינקרבל
 ארץ מקור:  ישראל
 שפות:  עברית 
 מספר עונות:  1
 מספר פרקים:  3
 הפקה
 חברת הפקה:  ריקי שלח הפקות
 עורכים:  שימרית רונן (שיש)
 צלמים:  איתי וינוגרד
 מוזיקה:  אסף אמדורסקי
 אורך פרק:  45 דקות
 שידור
 רשת שידור:  הוט 3
 תקופת שידור מקורית:  19 בנובמבר 2005 – 2 בדצמבר 2005
 קישורים חיצוניים
 דף התוכנית ב-IMDb
 
בסימן ונוס היא מיני סדרה ישראלית בת שלושה פרקים בבימויו של גור בנטביץ'. הסדרה שודרה בשנת 2005 בערוץ הוט 3 של חברת הטלוויזיה בכבלים הוט.
עלילה

הסדרה, אשר מבוססת על ספרו המצליח של אורי אדלמן "בסימן ונוס", מספרת את סיפורו של יואב (ג'וב) נוימן (יהודה לוי), כוכב ישראלי מצליח, המנהל רומנים חד-פעמיים רבים המבוססים אך ורק על סקס עם מספר רב של נשים. עקב הפרסום הרב שלו, נוהג נוימן לבלות עם חברותיו בדירתה של ידידתו הקרובה, שירי נבו (טינקרבל). ערב אחד מתגלה גופתה של נבו ליד דירתה, ונוימן נוכח להיות החשוד העיקרי בחקירתו של השוטר ינון הראל (גורי אלפי), חוקר מתחיל הנחוש להוכיח כי הוא האשם. נוימן, שהיה עד נקודה זו חסר דאגות ונהנתן, עובר תהליכים ותהפוכות כדי להוכיח חפותו, ועל רקע הליכים אלה מפתח סיפור אהבה אמיתי עם נגה כוכבי (נטע גרטי), סיפור המוביל אותו למציאת האשמים האמיתיים.
שחקנים ודמויותיהם

יואב "ג'וב" נוימן (יהודה לוי) - הדמות המרכזית.
ינון הראל (גורי אלפי) - חוקר במשטרה.
נגה כוכבי (נטע גרטי) - אשתו של גדעון.
שירי נבו (טינקרבל) - ידידתו של יואב.
גדעון כוכבי (דורון צברי) - הבעל של נגה.
צבי אליהו (מרק רוזנבאום) - המפקד של ינון.
אלה הראל (נורית גפן) - אמא של ינון.
אתי נבו (ליאת תמרי) - אחות של שירי.
נעמה (נגה שחר) - אחת המאהבות של ג'וב.
דליק (אריק קנלר) - הסוכן של ג'וב.
מציל (גיורא קליין)
תמר (עדן הראל)
הערות שוליים

↑  שירות גלובס, ‏יהודה לוי חשוד, באתר גלובס, 6 בנובמבר 2005
↑  עכבר העיר, בסימן ונוס, באתר הארץ, 19 באוגוסט 2006
דובדבני וקובץ' (סדרת טלוויזיה)

| --- | --- |

לוגו הסדרה
 סוגה:  קומדיה
 יוצרים:  ליאור דובדבני אילן קובץ' אופיר לובל
 כותבים:  ליאור דובדבני אילן קובץ' אייל אלטוויל אופיר לובל שראל פיטרמן
 בימוי:  אופיר לובל
 שחקנים:  ליאור דובדבני אילן קובץ' שראל פיטרמן אולג לוין
 ארץ מקור:  ישראל
 שפות:  עברית
 מספר עונות:  2
 מספר פרקים:  16
 הפקה
 מפיק:  תומר רוזן
 חברת הפקה:  ביפ
 עורכים:  אופיר לובל
 אתר צילומים:  בית האח הגדול, נווה אילן (עונה שנייה)
 צלמים:  רם שני
 אורך פרק:  25 דק'
 שידור
 רשת שידור:  ערוץ 2 (קשת) ערוץ ההומור (ש.ח)
 תקופת שידור מקורית:  11 בנובמבר 2011 – 19 בדצמבר 2012
דובדבני וקובץ' היא סדרה קומית, אשר שודרה בערוץ 2 בשידורי קשת בשנים 2011–2012, בהתחלה כחלק מרצועת הלילה של "ביפ" ולאחר מכן כחלק מלוח השידורים הרגיל של הזכיינית. הסדרה עוקבת אחרי דובדבני וקובץ', חברי ילדות שגרים יחד באותה דירה ועובדים בגלידריית "הפינה של אבי". יוצרי הסדרה הם ליאור דובדבני, אילן קובץ' ואופיר לובל. הסדרה שודרה בימי שישי ושבת וזכתה להצלחה הן מבחינת ביקורות והן מבחינת רייטינג, שהגיע לממוצע של 16%. פרק הבכורה של העונה השנייה השיג רייטינג של 19%.
שיר הפתיחה של הסדרה, "חברה", מבוצע על ידי אלון לנדא.
רקע

עלילת כל פרק בסדרה סובבת סביב חייהם של דובדבני (ליאור דובדבני) וקובץ' (אילן קובץ') - שני חברי ילדות בני 31 שגרים בשותפות בדירה שכורה בתל אביב אשר עובדים יחדיו בגלידריה. הם חיים וחווים את העיר הגדולה כמו כל הרווקים המגניבים והעצמאיים, רק שהם ממש לא מגניבים וממש לא עצמאיים. למעשה מדובר בשני לוזרים, ללא כל שאיפות להתפתחות אישית.
בעונה השנייה השניים מתחילים לעבוד כמאבטחים במתחם התוכנית "האח הגדול", בתקווה להשתתף בתוכנית עצמה.
הופעות אורח

בפרק הסיום של העונה הראשונה הופיע משה איבגי בתפקיד עצמו.
בעונה השנייה אלירז שדה הופיע בשני פרקים בתפקיד עצמו.
ראו גם

מה כבר יכול לקרות?!
הערות שוליים

↑  עכבר העיר, רייטינג יומי: הניצחון של "בית ספר למוזיקה", באתר הארץ, 1 בינואר 2012
↑  טל מסר, עכבר העיר, דובדבני וקובץ': ההומור נפל בשבי "האח הגדול", באתר הארץ, 25 בנובמבר 2012
בית ספר לשטויות

| --- | --- |

 סוגה:  קומדיה, מערכונים, ילדים
 יוצרים:  אודי גוטשלק אביעד בנטוב עידית הרשקוביץ עמית בחובר שרי גורביץ
 בימוי:  עופר ברק
 שחקנים:  אודי גוטשלק אביעד בנטוב עידית הרשקוביץ עמית בחובר
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  28
 הפקה
 עורכים:  שרי גורביץ (עורכת ראשית) עידית הרשקוביץ (עורכת עונה ראשונה) עמית בחובר (עורך עונה שנייה)
 אורך פרק:  22 דקות
 שידור
 רשת שידור:  ערוץ הילדים ג'טיקס
 תקופת שידור מקורית:  2007–2008 
בית ספר לשטויות היא סדרת טלוויזיה קומית ששודרה בערוץ הילדים בין השנים 2007–2008. לסדרה שתי עונות בכיכובם של אביעד בנטוב, אודי גוטשלק, עמית בחובר ועידית הרשקוביץ שמלמדים את הצופים איך לעשות שטויות.
ממערכוניה ומפינותיה של התוכנית

לו הייתי - אודי ואביעד מגישים פינה בה איך זה להרגיש כמו מאכל, חפץ וכדומה. בסיום הפינה אחד מהשניים שואל את השני איך זה להרגיש כמו החפץ ועוד לפני שהוא עונה הם קוטעים את השידור. בעונה השנייה הם עשו את הפינה על ילדים שבקשו להיות חפץ מסוים.
מן המכבש - מערכון בו אחד מהמנחים לוקח חפץ ואחד שנוהג על מכבש שנקרא אברהם מועך את החפץ עם המכבש. במשך המערכון נמצאת בצד אישה מבוגרת צועקת "זה לא יפה, שקט". המערכון שודר בעונה הראשונה.
אסון טבע - מערכון בו אחד מהמנחים עושים קטע על זירה כמו: חתונה, איש בנק שנותן למישהו כסף וכדומה מסתיים באסון טבע, צונאמי, רעידת אדמה או הוריקן. המערכון שודר בעונה הראשונה.
שקט בספרייה - מערכון בו המנחים יושבים בשולחן בתוך ספרייה, ומשחקים משחק קלפים בן 4 קלפים, ולמי שיוצא איקס או את הסמל של הסדרה אז עושים תעלול על המנחה שיצא שבדרך כלל מרעיש והספרנית צועקת. רעיון דומה הוצג גם בתוכנית המצליחה מבית MTV - אגרוף הזן. המערכון שודר בשתי העונות.
שלוש דרכים ל... - מערכון בו לומדים שלוש דרכים למישהו שיש בעיה כגון: איך להתלבש או איך לצאת עם בנות שמוצגים בצורה הומוריסטית. המערכון שודר בשתי העונות.
מי יעוף? - אביעד ועמית כל הזמן מודדים בעזרת בלונים מה יותר כבד? כגון: לחם קל או לחם לבן? כל מיני שאלות מוזרות. המערכון שודר בעונה הראשונה.
המראיין האהבל - עמית מארח כל מיני אנשים בעלי מקצוע ושואל אותם שאלות טיפשיות. המערכון שודר בעונה הראשונה. בהמשך הפינה המשיכה, בצורה מעט שונה, בפינה בתוכנית הרשת שהגישה מירב פלדמן באתר ערוץ הילדים, שבה הוא מראיין ידוענים.
כמה פעמים - עמית מנסה לדבר עם מישהו בטלפון ושיצא לו כל פעם מילים או אותיות כגון: כמה פעמים האיש שידבר איתו יגיד את האות שין. המערכון שודר בשתי העונות.
עידן הקרח - מערכון בו כל פעם איש מצוות התוכנית מתחפש למשהו סטנדרטי כגון: ליצן, ערפד וכו', ואיש אחר מצוות התוכנית מתחפש לאסקימואי ולוקח אחד מהאביזרים של התחפושת ושם אותם בכד של מינוס 40 מעלות והאביזר נשבר מרוב הקור ומי שהתחפש תמיד צועק על האסקימואי. המערכון שודר בעונה השנייה.
שיעור טבע - אודי, אביעד ועמית נכנסים לתוך חדר וכל מיני חיות מנסים לאכול כמה שיותר אוכל על כדים שעל ראשיהם של השלושה, והחיה שתאכל הכי הרבה כנראה אוהבת אותו. המערכון שודר בעונה השנייה.
ביצעתי שטות - צוות התוכנית נכנס לתוך קניון ומנסים שכמה יותר אנשים יעשו שטות. המערכון שודר בעונה השנייה.
מתיחות טלפון - עידית ועמית עובדים על אנשים בטלפון. פרודיה על סרטי המתיחות של יהודה ברקן. המערכון שודר בעונה השנייה.
הערות שוליים

↑  אפרת בארי, אודי ואביעד מציגים פארודיה לילדים, באתר הארץ, 3 בינואר 2011
בחזרה לתחתית

| --- | --- |

לוגו התוכנית
 סוגה:  דוקומנטרי
 יוצרים:  תור בן מיור
 בימוי:  תור בן מיור ליאור שפר
 ארץ מקור:  ישראל
 שפות:  עברית 
 מספר עונות:  1
 מספר פרקים:  10
 הפקה
 חברת הפקה:  הוט
 אורך פרק:  50 דקות
 שידור
 רשת שידור:  ערוץ 8
 תקופת שידור מקורית:  12 בינואר 2006 – 13 באפריל 2006
 
"בחזרה לתחתית" היא סדרת טלוויזיה-דוקומנטרית המשודרת בערוץ 8 של חברת הטלוויזיה בכבלים הוט.
במהלך פרקי הסדרה, אשר מבוססת על התוכנית הבריטית "Back to the Floor", נשלחים מנכ"לים של חברות ישראליות לעבוד במשך שבוע במשרות הנמוכות בחברותיהם, במטרה לקבל נקודת-מבט שונה לגבי אופן ניהול החברה, למצוא מקומות בהם ניתן לשפר את דרכי החברה ולהרגיש את מצוקות ותלונות העובדים בעצמם. בין המשתתפים בתוכנית היו: לוי קושניר מנכ"ל תדיראן-אמפא, ליאור רביב סמנכ"ל רשת ישרוטל, הראל ויזל בעלי רשת האופנה פוקס, סבינה בירן מנכ"לית ישראייר, אבי בן חור מנכ"ל דיוטי פרי ג'יימס ריצ'רדסון, שלומי גבאי מנכ"ל איקאה ישראל, קני ברוזן מנכ"ל רשת ננדוס, דני וירון אנג'ל יו"ר ומנכ"ל מאפיות אנג'ל. הסדרה זכתה להצלחה, ביקורות חיוביות ולמועמדות לפרס האקדמיה לטלוויזיה לשנת 2006.
הערות שוליים

↑  הערב בטלוויזיה / יום חמישי 12.1.06, באתר גלובס, 12 בינואר 2006
↑  מצטלמים בתחתית, באתר הארץ, 1 בינואר 2006
↑  רותה קופפר, 13 מועמדויות להוט בפרסי האקדמיה, באתר הארץ, 7 ביוני 2006
יבנאל

יבנאל ב־1910
יבנאל – צילום אוויר
רחוב ביבנאל
בית הכנסת היכל הקודש דחסידי ברסלב ביבנאל
יבנאל, מתוך סדרת תצלומי אוויר של זולטן קלוגר, 1938-1937
יַבְנְאֵל היא מושבה ומועצה מקומית בדרום מזרח הגליל התחתון. המושבה שוכנת בבקעת יבנאל, דרומית לטבריה, לאורך כביש 767 המחבר בין כפר תבור לבין המושבה כנרת.
המושבה נוסדה ביום 7 באוקטובר 1901, כ"ד תשרי תרס"ב והוכרזה כמועצה מקומית בשנת 1951. המועצה המקומית הורכבה מארבעה יישובים צמודים: יבנאל, המושבה בית-גן, מושב משמר השלושה ומושב סמדר.
יש המזהים את מקום מושבם של משמרת הכהונה אִמֵּר עם אזור יבנאל, אך יש המזהים את מקום מושבם בחרבת יבנית שבגליל העליון, בין ביריה לעמוקה.
היסטוריה > רקע

ראשיתה של ההתיישבות ביבנאל בכישלון ההתיישבות היהודית בחורן. באוגוסט 1898 נטשו מתיישבי חורן את היישוב, לאחר שלוש שנות התיישבות. שתי קבוצות המתיישבים האחת של עולי רומניה ורעותה מעולי בולגריה התפצלו לשני יעדים. עולי בולגריה בראשות יצחק לוי עברו לצפת ועולי רומניה בראשות יחיאל ברקוביץ' עברו למטולה. הקבוצות שמרו על קשר ביניהן, נודעו בגליל כאנשי סאחאם ג'ולן ותרו אחר אתר התיישבות חדש.